Team  india
తొలి టెస్టు గెలిస్తే టీమిండియాకు 6.50 కోట్ల ప్రైజ్‌మనీ
న్యూఢిల్లీ: నాలుగు టెస్టుల బోర్డర్‌-గవాస్కర్‌ ట్రోఫీ కోసం ఆస్ట్రేలియా జట్టు భారత పర్యటనకు వచ్చిన సంగతి తెలిసిందే.ఈ సిరీస్‌లో భాగంగా ఫిబ్రవరి 23న పూణేలో తొలి టెస్టు ఆరంభం కానుంది.ఆసీస్‌తో జరుగనున్న తొలి టెస్టులో టీమిండియా విజయం సాధిస్తే జట్టు ఖాతాలో 6.50 కోట్లు జమవుతాయి.కేవలం ఒక్క టెస్టు గెలిస్తే ఇంత పెద్ద మొత్తంలో సొమ్ము జవ అవుతుందా? అంటే నిజమే.ప్రస్తుతం టెస్టు ర్యాంకింగ్స్‌లో టీమిండియా నంబర్‌ వన్‌ స్థానంలో కొనసాగుతుంది.తాజాగా ఆస్ట్రేలియాతో జరుగుతున్న తొలి టెస్టును గెలిస్తే ఈ సీజన్‌లో కోహ్లీ సేన తన నంబర్‌ వన్‌ ర్యాంకుని నిలబెట్టుకుంది.టెస్టుల్లో నంబర్‌ వన్‌గా నిలిచిన జట్టుకు అంతర్జాతీయ క్రికెట్‌ కౌన్సిల్‌ (ఐసిసి) ఒక గదతో పాటు పది లక్షల డాలర్ల ప్రైజ్‌మనీ బహుమతిగా ఇస్తుంది.
దీనికి ఏప్రిల్‌ 1 కటాఫ్‌ డేట్‌. ఆస్ట్రేలియాతో జరిగే తొలి టెస్టులో గెలిస్తే ఆ కటాప్‌ సమయానికి టీమిండియా నంబర్‌ వన్‌గా ఉంటుంది.తద్వారా టీమిండియాకు పది లక్షల డాలర్ల ప్రైజ్‌మనీ దక్కుతుంది.ఇదిలా ఉంటే ప్రస్తుతం టెస్టు ర్యాంకుల్లో రెండవ స్థానంలో ఉన్న ఆస్ట్రేలియా జట్టు కూడా ప్రైజ్‌మనీపై కన్నేసింది.అయితే ప్రైస్‌ మనీ దక్కాలంటే ఆస్ట్రేలియా భారత పర్యటనలో సిరీస్‌ను 3-0తో గెలువాల్సి ఉంటుంది.ప్రస్తుతం టీమిండియా ఫామ్‌ను చూస్తుంటే ఇది సాధ్యమయ్యేలా కనిపించడం లేదు.కోహ్లీ నేతృత్వంలోని టీమిండియా వరుసగా 19 టెస్టుల్లో విజయాన్ని సొంతం చేసుకుంది.ఇక స్వదేశంలో గత 20 టెస్టు లుగా టీమిండియా పరాజయాన్ని ఎదుర్కోలేదు. కోహ్లీ కూడా వరుసగా నాలుగు టెస్టుల్లో నాలుగు డబుల్‌ సెంచరీలు సాధించి అద్భుతమైన ఫామ్‌లో ఉన్నాడు.ఈ నేపథ్యంలో ఆస్ట్రేలియా 3-0తో గెలవడం అనేది అసాధ్యం.మరోవైపు ఆస్ట్రేలియాకు ఉపఖండంలో మంచి రికార్డు లేదు.ఇటీవలే శ్రీలంక పర్యటనను పూర్తి చేసుకున్న ఆస్ట్రేలియా0-3తో టెస్టు సిరీస్‌ను ఘోరంగా ఓడిపోయింది.ఇక స్వదేశంలో దక్షిణాఫ్రికాతో జరిగిన టెస్టు సిరీస్‌లో కూడా 2-1తో పరాజయం చెందింది.దీంతో ఆస్ట్రేలియా జట్టుపై సర్వత్రా విమర్శలు వెల్లువెత్తాయి.